Document ID: 31997R1392

KOMISSION ASETUS (EY) N:o 1392/97,
annettu 18 päivänä heinäkuuta 1997,
interventioelimien suorittamaan maataloustuotteiden ostoon, varastointiin ja myyntiin johtavia interventiotoimenpiteitä koskevista kirjanpitosäännöistä annetun asetuksen (ETY) N:o 3597/90 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Euroopan maatalouden ohjaus- ja tukirahaston tukiosaston tilinpäätöksessä julkisena varastointina toteutettavien interventiotoimenpiteiden rahoituksen osalta huomioon otettavista tekijöistä 27 päivänä marraskuuta 1990 annetun neuvoston asetuksen (ETY) N:o 3492/90 (1) ja erityisesti sen 8 artiklan,
sekä katsoo, että
12 päivänä joulukuuta 1990 annetussa komission asetuksessa (ETY) N:o 3597/90 (2), sellaisena kuin se on viimeksi muutettuna asetuksella (EY) N:o 895/94 (3), otetaan käyttöön interventioelinten suorittamaan maataloustuotteiden ostoon, varastointiin ja myyntiin johtavia interventiotoimenpiteitä koskevat kirjanpitosäännöt,
asetuksen (ETY) N:o 3597/90 2 artiklan 1 kohtaan ja 7 artiklaan sisältyvät säännöt sekä niiden arvojen, joiden mukaisesti puuttuvat määrät korvataan EMOTR:lle julkisten varastointisopimusten osalta, että niiden määrien määrittämiseksi, jotka eivät täytä varastoinnille asetettuja edellytyksiä; on syytä säätää mahdollisuudesta kyseisen arvon nostamiseen tietyissä tapauksissa erityisesti silloin, kun markkinahinta on huomattavasti korkeampi kuin interventiohinta tai interventio-ostohinta,
tietyt asetuksessa (ETY) N:o 3597/90 mainitut asetukset on muutettu tai kumottu kyseisen asetuksen voimaantulon jälkeen; tämän vuoksi on syytä muuttaa tietyt viittaukset asetuksessa (ETY) N:o 3597/90, ja
tässä asetuksessa säädetyt toimenpiteet ovat EMOTR-komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 3597/90 seuraavasti:
1) Korvataan 1 artiklan 3 kohdassa viittaus "komission asetuksen (ETY) N:o 2776/88 9 artiklan 2 kohdan c alakohdassa" viittauksella "komission asetuksen (EY) N:o 296/96 (*) 7 artiklan 2 kohdan c alakohdassa.
(*) EYVL N:o L 39, 17.2.1996, s. 5."
2) Lisätään 2 artiklan 1 kohtaan alakohdat seuraavasti:
"Kuitenkin, jos laatuluokan keskimääräinen markkinahinta on jäsenvaltiossa tai varastointipaikassa menetyksen toteamispäivänä yli 105 prosenttia perusinterventiohinnasta, sopimuspuolten on korvattava interventioelimille jäsenvaltion toteama markkinahinta, jota korotetaan viidellä prosentilla. Jäsenvaltio käyttää markkinahintana komissioon säännöllisesti tekemänsä ilmoituksen mukaista hintaa.
Markkinahintaa sovellettaessa perittyjen ja EMOTR:lle interventiohinnan mukaisesti kirjattujen määrien välinen ero on tuloutettava EMOTR:lle varainhoitovuoden lopussa muiden tuloutusten yhteydessä."
3) Korvataan 2 artiklan 3 kohdan d alakohdassa viittaus "neuvoston asetuksen (ETY) N:o 2727/75 26 artiklassa" viittauksella "neuvoston asetuksen (EY) N:o 1766/92 (*) 23 artiklassa.
(*) EYVL N:o L 181, 1.7.1992, s. 21."
4) Lisätään 7 artiklan 1 kohtaan alakohta seuraavasti:
"Kuitenkin, jos edellytykset 2 artiklan 1 kohdan toiseksi viimeisen ja viimeisen alakohdan soveltamiseen ovat tuotteen fyysisen poiston hetkellä olemassa, tavaran poistosta on neuvoteltava etukäteen komission kanssa."
5) Korvataan 11 artiklassa viittaus "asetuksen (ETY) N:o 2776/88 3 artiklan 7 artiklan 2 kohdan" viittauksella "asetuksen (EY) N:o 296/96 3 artiklan 7 kohdan ja 5 artiklan 2 kohdan".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä lokakuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä heinäkuuta 1997.

Labels: 3
4
6